Teräsleidit – kuin viimeistä päivää – Yleisön suosikit
Yleisön suosikit -elokuvasarjassa esitetään kerran kuussa edelliskauden suosituimpia ja toivotuimpia elokuvia.
Yleisön suosikit -elokuvasarjassa esitetään kerran kuussa edelliskauden suosituimpia ja toivotuimpia elokuvia. Pamela Tolan elokuvassa teräsleidit Inkeri (Leena Uotila), Raili (Seela Sella) ja Kerttu (Sanna-Kaisa Palo) seikkailevat kuin viimeistä päivää. Vastaanotolla ollessaan Inkeri kuulee lääkärin paljastavan nurkan takana hoitajalle, ettei elinaikaa tai toivoa enää ole. Inkerin tytär Maija (Pirjo Lonka) ottaa tehtäväkseen äitinsä saattohoitamisen vaikka väkisin, mutta Inkerillä on muita suunnitelmia. Viimeisenä tekonaan hän aikoo pelastaa Maijan toistamasta itsensä tekemiä virheitä ja heittäytyä sitten iäksi Jäämereen. Inkeri pakenee palvelutalosta viimeiselle matkalleen teräsleidien ja mukaan matkaan tarttuneen Matin (Eero Saarinen) kanssa. Ennen Jäämerta Inkeri heittäytyy vielä elämään: kipeisiin muistoihin, suuriin tunteisiin ja metsäreiveihin. Pamela Tolan Teräsleidit – kuin viimeistä päivää on vuoden 2020 katsotuimman kotimaisen elokuvan, rakastetun Teräsleidit-komedian itsenäinen jatko-osa. Kesto: 1 t 32 min Kieli: suomi, tekstitetty suomeksi heikkokuuloisille Ikäraja: 7 Vapaa pääsy